Source: http://www.finlex.fi/fi/laki/alkup/1987/19870491
Timestamp: 2019-11-12 03:03:26+00:00

Document:
Asetus ammattioppilaitoksista 491/1987 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1987 › 491/1987
491/1987
Asetus ammattioppilaitoksista
Ammattioppilaitoksessa annetaan teollisuuden, rakennustoiminnan, liikenteen ja ravitsemispalvelujen sekä eräiden palvelualojen ammatillista peruskoulutusta kouluasteella ammattitaitoisen työntekijän tehtäviin ja opistoasteella suunnittelu- ja työnjohtotehtäviin.
Ammattioppilaitoksen ylläpitäjänä voi olla valtio, kunta tai kuntainliitto taikka rekisteröity suomalainen yhteisö tai säätiö.
1)ylläpitäjän nimi ja kotipaikka;
2)oppilaitoksen nimi ja sijaintipaikka;
3)opetuskieli;
5)opetus- ja muut tilat;
6)arvio perustamis- ja käyttökustannuksista sekä rahoitussuunnitelma; sekä
7)oppilaitoksen toiminnan aloittamisaika.
Ammattioppilaitoksen ylläpitäjä valitsee johtokunnan jäsenet ja varajäsenet enintään neljäksi vuodeksi kerrallaan. Ylläpitäjä nimeää valituista johtokunnan puheenjohtajan ja varapuheenjohtajan.
2) seurata oppilaitoksessa edustettuina olevien alojen kehitystä ja oppilaitoksesta valmistuvien työhön sijoittumista;
5) päättää oppilaitoksen työjärjestyksestä ja opettajien työnjaosta, jollei sitä ole johtosäännössä määrätty rehtorin tehtäväksi;
9) ottaa kunnallisen ja yksityisen oppilaitoksen rehtori, apulaisrehtori, lehtorit, aikuiskoulutusosaston johtaja, tuntiopettajat, talouspäällikkö ja muu henkilökunta sekä myöntää heille vapautusta virasta, toimesta tai tehtävästä ja ero, jollei johtosäännössä ole toisin määrätty; sekä
Jollei oppilaitokseen ole perustettu rehtorin virkaa tai tointa, valitaan joku oppilaitoksen vakinaisista opettajista rehtoriksi enintään neljäksi vuodeksi kerrallaan.
Jollei oppilaitokseen ole perustettu apulaisrehtorin virkaa tai tointa, oppilaitokseen voidaan valita opettajakunnan keskuudesta enintään neljäksi vuodeksi kerrallaan apulaisrehtori, joka rehtorin alaisena hoitaa osan rehtorin tehtävistä. Jos oppilaitoksessa on apulaisrehtori, hän toimii myös rehtorin sijaisena.
Rehtorin, apulaisrehtorin ja vararehtorin määrää johtokunta. Ennen rehtorin, apulaisrehtorin tai vararehtorin valitsemista on opettajakunnalle varattava tilaisuus tulla kuulluksi. Rehtorille, apulaisrehtorille ja vararehtorille annettu määräys voidaan peruuttaa, kun siihen on syytä.
Ammattioppilaitoksen lukuvuosi jakaantuu syys- ja kevätlukukauteen.
Oppilaitoksen työpäiväksi luetaan opetussuunnitelman ja työjärjestyksen mukainen päivä, muuksi arkipäiväksi kuin lauantaiksi sattuva itsenäisyyspäivä ja vapunpäivä sekä syyslukukauden alkamispäivä ja lukukausien päättymispäivät. Työpäiviksi luetaan lukuvuodessa lisäksi kaksi muuta oppilaitoksen toimintaan liittyvää täyttä työpäivää.
Oppitunti kestää kuusikymmentä minuuttia. Oppituntiin, työnopetuksessa kuitenkin kahteen oppituntiin, sisältyy enintään viisitoista minuuttia kestävä välitunti. Opetukseen käytettävä aika ja välitunnit voidaan opetettavan aineen tai opetusmenetelmän vuoksi tai muusta erityisestä syystä työpäivää lyhentämättä järjestää toisinkin.
Ruokailutauko pidetään opetukseen käytettävää aikaa lyhentämättä, ja se kestää vähintään kolmekymmentä minuuttia.
Työpaikalla tapahtuvassa opetuksessa ja harjoittelussa voidaan poiketa oppilaitoksen työajoista.
Opetussuunnitelmaan voi sisältyä oppilaitoksen valvonnan tai seurannan alaisena järjestettyä opetusta ja harjoittelua työpaikoilla.
Opetusryhmässä tulee olla 10-36 opiskelijaa, työnopetuksessa kuitenkin 10-18 opiskelijaa, jollei lääninhallitus erityisestä syystä myönnä tästä poikkeusta. Opetusryhmän muodostamisen perusteista päättää tarvittaessa tarkemmin opetusministeriö.
Oppilaitoksessa suoritettavista tutkinnoista päättää tarvittaessa ammattikasvatushallitus.
Ammattioppilaitokseen voidaan ottaa opiskelijaksi henkilö, joka on suorittanut peruskoulun oppimäärän tai muutoin hankkinut vastaavat tiedot. Muu kuin edellä tarkoitettu oppivelvollisuusiän sivuuttanut henkilö voidaan ottaa opiskelijaksi muutoin vapaaksi jäävälle paikalle.
Erikoistumislinjalle voidaan ottaa opiskelijaksi myös muu kuin peruslinjan yleisjakson suorittanut henkilö siten kuin siitä on erikseen säädetty.
Erikoistumislinjalle tai opintolinjalle, jonka opetus rakentuu suoritetulle ammatilliselle koulutukselle, voidaan ottaa opiskelijaksi myös henkilö, joka on hankkinut muun vastaavan ammattikasvatushallituksen hyväksymän koulutuksen tai työkokemuksen.
Opiskelijaksi pääsemiseksi vaaditaan sellainen terveys, joka ei ole esteenä asianomaisen alan tehtävissä toimimiselle.
Opiskelijan hyväksytyt suoritukset arvioidaan käyttäen asteikkoa kiitettävä (5), hyvä (4-3) ja tyydyttävä (2-1). Jollei opiskelija ole saavuttanut vähintään arvosanaa tyydyttävä, tehdään todistukseen merkintä vain kyseisen aineen opetukseen osallistumisesta arvosanatta.
Päättötodistuksen saamiseksi vaaditaan, että opiskelija koulutukseen kuuluvissa oppiaineissa on saanut vähintään arvosanan tyydyttävä.
Valtion ammattioppilaitoksessa voi olla rehtorin virka sekä apulaisrehtorin ja lehtorin virkoja. Lisäksi oppilaitoksessa voi olla virkasuhteisia tuntiopettajia sekä talouspäällikön virka ja tarpeellisia muita virkoja, tilapäisiä virkamiehiä ja työsopimussuhteista henkilökuntaa.
Kunnallisessa oppilaitoksessa voi olla rehtorin virka sekä apulaisrehtorin ja lehtorin virkoja. Lisäksi oppilaitoksessa voi olla virkasuhteisia tuntiopettajia sekä talouspäällikön virka ja tarpeellisia muita virkoja, tilapäisiä viranhaltijoita ja työsopimussuhteista henkilökuntaa.
Yksityisessä oppilaitoksessa voi olla rehtorin toimi ja lehtorin toimia. Lisäksi oppilaitoksessa voi olla tuntiopettajia sekä talouspäällikkö ja muuta tarpeellista työsopimussuhteista henkilökuntaa.
Rehtorin ja opettajan viran tai toimen haltijalta vaaditaan, että hän on joko saanut oppilaitoksen opetuskielellä koulusivistyksensä sekä, jos kelpoisuusvaatimuksena on korkeakoulututkinto, sillä kielellä suorittanut kirjallisen kypsyysnäytteen, tai suorittanut opettajankoulutuksen oppilaitoksen opetuskielellä taikka osoittanut täydellisesti hallitsevansa oppilaitoksen opetuskielen sen mukaan kuin siitä on erikseen säädetty.
Erityisenä kelpoisuusvaatimuksena rehtorin ja apulaisrehtorin virkaan tai toimeen vaaditaan ammattioppilaitoksen lehtorin kelpoisuus ja ylempi korkeakoulututkinto taikka insinöörin tai rakennusarkkitehdin tutkinto. Lisäksi rehtorilta ja apulaisrehtorilta vaaditaan, että hän on toiminut ammattioppilaitoksen päätoimisena opettajana vähintään kolme vuotta. Rehtorin viran tai toimen haltijalta vaaditaan myös, että hän on suorittanut ammattikasvatushallinnon tutkinnon.
1) lehtorilta (ammatilliset aineet) virkaan tai toimeen soveltuva ylempi korkeakoulututkinto ja siinä tai erillisinä vähintään 55 opintoviikon laajuiset opinnot soveltuvalla tieteenalalla ja vähintään kahden vuoden käytännön kokemus vastaavalla alalla taikka insinöörin tai rakennusarkkitehdin tahi muu alansa korkeimman koulutusasteen tai ammatinopettajan tutkinto virkaan tai toimeen soveltuvalla koulutusalalla sekä kaikissa tapauksissa vähintään kolmen vuoden käytännön kokemus vastaavalla alalla;
2) lehtorilta (äidinkieli, toinen kotimainen kieli, vieraat kielet, kansalaistieto, matematiikka, fysiikka, kemia ja tietotekniikka) virkaan tai toimeen soveltuva ylempi korkeakoulututkinto ja siinä tai erillisinä yhdessä virkaan tai toimeen kuuluvassa aineessa vähintään 55 opintoviikon ja muussa virkaan tai toimeen kuuluvassa aineessa vähintään 35 opintoviikon laajuiset opinnot;
3) lehtorilta (liikunta ja terveystieto) virkaan tai toimeen soveltuva liikuntatieteiden kandidaatin tai liikuntakasvatuksen kandidaatin taikka voimistelunopettajan tutkinto;
4) lehtorilta (taide- ja ympäristökasvatus) virkaan tai toimeen soveltuva korkeakoulututkinto tai opistoasteen tutkinto; sekä
5) talouspäälliköltä virkaan tai toimeen soveltuva korkeakoulututkinto tai opistoasteen tutkinto sekä perehtyneisyyttä julkisen talouden hoitoon.
Lehtoriksi (matematiikka, fysiikka, kemia ja tietotekniikka) on kelpoinen myös henkilö, joka on suorittanut diplomi-insinöörin tutkinnon virkaan tai toimeen soveltuvalla tieteenalalla ja jolla on vähintään kahden vuoden käytännön kokemus vastaavalla alalla.
Lehtoriksi (tietotekniikka) on kelpoinen myös henkilö, joka on suorittanut insinöörin tutkinnon virkaan tai toimeen soveltuvalla koulutusalalla ja jolla on vähintään kolmen vuoden käytännön kokemus vastaavalla alalla.
Jos viran tai toimen haltijalta edellytetään kelpoisuusvaatimuksena opintoja soveltuvalla tieteenalalla tai soveltuvalla koulutusalalla, ammattikasvatushallitus päättää tarvittaessa siitä, mikä on soveltuva tieteenala tai koulutusala.
Valtion oppilaitoksen apulaisrehtorin, lehtorin ja aikuiskoulutusosaston johtajan sekä muut viran haltijat nimittää ja muun henkilökunnan ottaa oppilaitoksen johtokunta hankittuaan opettajakunnan lausunnon opettajan tehtävää hakeneiden kelpoisuudesta ja sopivuudesta.
Edellä 2 momentissa tarkoitettujen muiden kuin opettajan viran haltijoiden nimittäminen sekä muun henkilökunnan ottaminen voidaan johtosäännössä siirtää rehtorin tai oppilaitoksen muun viran haltijan tehtäväksi.
Milloin opetuksen järjestäminen vaatii, voi johtokunta velvoittaa opettajan ottamaan ylitunteja. Ylituntien enimmäismäärästä on voimassa, mitä siitä on opetusministeriön päätöksellä määrätty tai erikseen sovittu.
3) valvoa palvelu- ja työtoiminnan tarkoituksenmukaisuutta sekä koneiden ja muun kaluston hoitoa;
4) avustaa rehtoria oppilasvalintaan kuuluvissa tehtävissä ja todistusten antamisessa sekä vuosikertomuksen ja työjärjestyksen laatimisessa;
5) toimia luokanvalvojana ja suorittaa oppilaitoksen toimintaan kuuluvia työnjohto-, valvonta- ja muita tehtäviä samoin kuin osallistua opetussuunnitelman mukaisen työpaikalla tapahtuvan opetuksen ja harjoittelun järjestämiseen sen mukaan kuin rehtori määrää;
Erityisopetusta annetaan opiskelijalle, joka vamman, henkisen kehityksen jälkeenjääneisyyden taikka tunne-elämän häiriön tai muun niihin rinnastettavan syyn takia tarvitsee ammattioppilaitoksessa erityisiä opetus-, oppilaanohjaus- tai oppilashuoltopalveluja.
Erityisopetuksessa on opetus mukautettava siten, että opiskelija mahdollisimman suuressa määrin saavuttaa saman pätevyyden kuin muussa ammatillisessa koulutuksessa.
Oppilaitoksen tulee järjestää erityisopetusta sitä tarvitseville samassa opetusryhmässä muiden opiskelijoiden kanssa. Eri opetusryhmä voidaan kuitenkin muodostaa lääninhallituksen luvalla.
Erityisopetuksessa saadaan ammattikasvatushallituksen määräämin perustein poiketa opiskelijaksi ottamista, koulutuksen pituutta, työajan pituutta, opetusryhmien kokoa ja oppilasarviointia koskevista säännöksistä.
Aikuiskoulutuksena järjestettävän ammatillisen peruskoulutuksen sekä jatkolinjoina annettavan ja muun pitempikestoisen lisäkoulutuksen järjestämiseen ammattioppilaitoksessa antaa luvan ammattikasvatushallitus.
Aikuiskoulutuksena järjestettävän ammatillisen peruskoulutuksen opetussuunnitelmista on soveltuvin osin voimassa, mitä 19§:ssä on säädetty, ottaen huomioon, että työaika ja opetus sekä opetusmenetelmät on sovitettava työssä olevien tai työkokemusta omaavien opiskelijoiden tarpeisiin.
Jatkolinjoina annettavan ja muun pitempikestoisen lisäkoulutuksen opetussuunnitelmista on soveltuvin osin voimassa, mitä 19§:ssä on säädetty. Lyhytkestoisen koulutuksen ja muun koulutustoiminnan opetussuunnitelmista päättää johtokunta.
Aikuiskoulutuksena järjestettävän ammatillisen peruskoulutuksen opiskelijaksipääsyvaatimuksista päättää ammattikasvatushallitus ottaen soveltuvin osin huomioon, mitä 24§:ssä on säädetty. Oppilaitoksessa järjestettävän lisäkoulutuksen ja kurssien pääsyvaatimuksista päättää tarvittaessa ammattikasvatushallitus.
Yksityisopiskelijaksi pääsemiseksi vaaditaan soveltuvin osin, mitä 24 §:ssä on säädetty. Lisäksi hakijalta vaaditaan vähintään 25 vuoden ikä ja vähintään kahden vuoden hyväksyttävä työkokemus, jollei lääninhallitus erityisestä syystä myönnä niistä poikkeusta.
Aikuiskoulutuksena järjestettävän ammatillisen peruskoulutuksen oppilasarvioinnista on soveltuvin osin voimassa, mitä 27§:ssä on säädetty. Ammatillisen lisäkoulutuksen oppilasarvioinnista antaa ammattikasvatushallitus tarvittaessa ohjeita.
Milloin oppilaitoksessa on aikuiskoulutusosasto, siinä voi olla aikuiskoulutusosaston johtajan virka tai toimi, johon vaaditaan 35§:n 2 momentin 1 kohdassa tarkoitettu lehtorin kelpoisuus. Yhteisen aikuiskoulutusosaston johtajan virkaan tai toimeen on kelpoinen henkilö, jolla on mainittu kelpoisuus johonkin 1 momentissa tarkoitetuista oppilaitoksista.
Ammattioppilaitoksen kiinteistöä, huoneistoa tai irtaimistoa saadaan korvauksetta tai kohtuullisesta korvauksesta käyttää muihin kuin oppilaitoksen omiin tarpeisiin, mikäli siitä ei aiheudu sanottavaa haittaa oppilaitoksen toiminnalle. Asiasta päättää johtokunta, ellei johtosäännössä ole toisin määrätty.
Ammattioppilaitoksessa, jossa järjestetään toiseen oppilaitosmuotoon kuuluvaa koulutusta, ja yhdistetyssä oppilaitoksessa on työajasta ja opetuksesta, opiskelijoista sekä viroista ja toimista sekä henkilöstöstä soveltuvin osin voimassa, mitä asianomaisesta oppilaitosmuodosta on säädetty tai määrätty.
Oppilaitoksessa voi olla pääsääntöisesti muulla paikkakunnalla kuin pääkoulu sijaitseva tai muulla tavoin pääkoulusta erillinen pysyvästä ja huomattavasta koulutustehtävästä huolehtiva sivukoulu. Sivukouluun voidaan valita apulaisrehtori.
Oppilaitoksessa, jossa on sivukoulu, oppilaskunta ja oppilaitostoimikunta voivat jakaantua sen mukaan kuin johtosäännössä määrätään. Niin ikään sivukouluun voidaan asettaa opettajakunnan jaosto.
Oppilaitos voi järjestää ammatillisen koulutuksen kehittämiseksi tarpeellista kokeilua ammattikasvatushallituksen hyväksymän kokeiluohjelman mukaisesti. Kokeilussa voidaan poiketa koulutusrakennetta, koulutuspituutta, työaikaa ja opetusryhmiä koskevista ammatillisista oppilaitoksista annetun lain (487/87) ja tämän asetuksen säännöksistä sekä niiden nojalla annetuista tai keskiasteen koulutuksen kehittämisestä annetun lain (474/78) 9 §:ssä tarkoitetun kehittämisohjelman määräyksistä.
Opetusministeriö voi, milloin kokeilulla on yleistä merkitystä ammatillisen koulutuksen kehittämiselle, päättää, että kokeilusta aiheutuvista lisätehtävistä suoritetaan korvausta ja määrätä korvausten kokonaismäärän perusteet.
Mitä 1 momentissa on säädetty, on voimassa myös kuntainliiton liittohallituksen päätöksestä silloin, kun liittohallitus toimii oppilaitoksen johtokuntana.
Lääninhallituksen päätökseen ei saa valittamalla hakea muutosta, jos päätös koskee 25 §:n 3 momentissa tai 28 §:n 3 momentissa tarkoitettua asiaa taikka viran väliaikaisen hoitajan tai viransijaisen ottamista.
Tämä asetus tulee voimaan 1 päivänä elokuuta 1987 ja sillä kumotaan niihin myöhemmin tehtyine muutoksineen ja lisäyksineen:
1) ammattioppilaitoksista 16 päivänä tammikuuta 1959 annettu asetus (3/59) kuitenkin siten, että asetuksen 22§:n 2 momenttia sovelletaan edelleenkin soveltuvin osin kuntien oppilaspaikkavarauksiin;
2) yleisten ammattikoulujen oppilaitosneuvoston jäsenten vaaleista 20 päivänä joulukuuta 1974 annettu asetus (937/74); sekä
3) työrauhan ylläpitämisestä yleisissä ammattikouluissa 20 päivänä joulukuuta 1974 annettu asetus (938/74).
Ennen tämän asetuksen voimaantuloa aloitettu koulutus on saatettava loppuun sille hyväksytyn opetussuunnitelman mukaisesti.
Aikaisempien säännösten mukaisesti perustettu kurssiosasto muuttuu tämän asetuksen voimaantullessa aikuiskoulutusosastoksi.
Rehtori, apulaisrehtori, ammattiaineiden opettaja, ammatinopettaja, työnopettaja, yleisaineiden opettaja, kurssiosaston johtaja ja talouspäällikkö, joka on nimitetty virkaansa tai toimeensa ennen tämän asetuksen voimaantuloa ja joka on täyttänyt aikaisemmin voimassa olleiden säännösten mukaiset kelpoisuusvaatimukset, on edelleen kelpoinen virkaansa tai toimeensa tai sitä lähinnä vastaavaan virkaan tai toimeen ja voi tämän asetuksen säännösten estämättä tulla nimitetyksi toiseen vastaavaan virkaan tai toimeen. Niin ikään päätoiminen tuntiopettaja, joka on otettu tehtäväänsä ennen tämän asetuksen voimaantuloa ja joka on täyttänyt silloin voimassa olleet vastaavaan opettajan virkaan tai toimeen edellytetyt kelpoisuusvaatimukset, säilyttää tämän kelpoisuutensa ja voi tämän asetuksen säännösten estämättä tulla nimitetyksi vastaavaan tai lähinnä vastaavaan virkaan tai toimeen.
Lehtoriksi (ammatilliset aineet) antamaan työnopetusta voidaan vuoden 1995 loppuun saakka ottaa myös henkilö, joka on suorittanut teknikon tutkinnon tai hankkinut lähinnä vastaavan koulutuksen virkaan tai toimeen soveltuvalla koulutusalalla ja jolla on vähintään kolmen vuoden käytännön kokemus vastaavalla alalla.
Lehtorin (ammatilliset aineet) virkaan tai toimeen siirretty 1 momentissa tarkoitettu työnopettaja ja 2 momentissa tarkoitettu lehtori saavuttavat kelpoisuuden opettaa työnopetuksen lisäksi myös muita ammatillisia aineita suoritettuaan vuoden 1995 loppuun mennessä opetusministeriön määräämät lisäopinnot.
Lehtorin (ammatilliset aineet) virkaan tai toimeen siirretty ammattiaineiden opettaja ja ammatinopettaja on edelleen kelpoinen opettamaan matematiikkaa, fysiikkaa, kemiaa, tietotekniikkaa ja taloustietoa. Sama kelpoisuus on niin ikään niillä lehtorin (ammatilliset aineet) virkaan tai toimeen vuoden 1995 loppuun mennessä otetuilla henkilöillä, jotka täyttävät 35§:n 2 momentin 1 kohdassa säädetyt kelpoisuusvaatimukset.
Ennen tämän asetuksen voimaantuloa ammatillisten oppilaitosten opettajankoulutuksen suorittanut henkilö, joka muutoin täyttää aikaisemmin voimassa olleiden säännösten mukaiset kelpoisuusvaatimukset, säilyttää kelpoisuutensa tämän asetuksen mukaisiin vastaaviin tai lähinnä vastaaviin virkoihin ja toimiin. Sama kelpoisuus on niin ikään niillä opettajankoulutuksen suorittavilla ja muutoin aikaisemmin voimassa olleiden säännösten mukaiset kelpoisuusvaatimukset täyttävillä henkilöillä, jotka tämän asetuksen voimaantullessa ovat opettajankoulutuksessa tai ennen tämän asetuksen voimaantuloa on hyväksytty opettajankoulutukseen.
Tämän asetuksen voimaantullessa sivukoulun rehtorin viran haltija siirretään apulaisrehtorin virkaan ja sivukoulun rehtorina toimiva opettajan viran haltija toimii tässä tehtävässä toimikautensa päättymiseen saakka.
1) virkojen, toimien ja tehtävien nimet säilyvät tämän asetuksen 32§:n ja 45 §:n 2 momentin säännösten estämättä entisinä;
4) edellä 36§:n 2 ja 4 momentin viran haltijoita koskevia säännöksiä sovelletaan myös toimeen nimittämisessä sekä ylimääräiseen toimeen ja tilapäiseen tehtävään ottamisessa;
1 luku - Yleisiä säännöksiä1 §2 luku - Ylläpitäminen2 §3 §4 §3 luku - Hallinto5 §6 §7 §8 §9 §10 §11 §12 §13 §14 §15 §4 luku - Työaika ja opetus16 §17 §18 §19 §20 §21 §22 §23 §5 luku - Opiskelijat24 §25 §26 §27 §28 §29 §30 §31 §6 luku - Virat ja toimet sekä henkilöstö32 §33 §34 §35 §36 §37 §38 §7 luku - Ammatillinen erityisopetus39 §40 §41 §8 luku - Ammatillinen aikuiskoulutus42 §43 §44 §45 §9 luku - Kiinteistö ja irtaimisto46 §10 luku - Erinäisiä säännöksiä47 §48 §49 §50 §51 §52 §53 §54 §11 luku - Voimaantulo- ja siirtymäsäännökset55 §56 §57 §58 §59 §60 §

References: §2
 §3
 §4
 §3
 §6
 §7
 §8
 §9
 §10
 §11
 §12
 §13
 §14
 §15
 §4
 §17
 §18
 §19
 §20
 §21
 §22
 §23
 §5
 §25
 §26
 §27
 §28
 §29
 §30
 §31
 §6
 §33
 §34
 §35
 §36
 §37
 §38
 §7
 §40
 §41
 §8
 §43
 §44
 §45
 §9
 §10
 §48
 §49
 §50
 §51
 §52
 §53
 §54
 §11
 §56
 §57
 §58
 §59
 §60